Ο **Νικόλαος Κίτσος** ευρύτερα γνωστός ως **Bloody Hawk** είναι Έλληνας μουσικός, κατάγεται από την Ξάνθη και ασχολείται με τη rap μουσική.

Βιογραφία
---------

Γεννήθηκε στη Ξάνθη στις 4 Νοεμβρίου του 1995 και ξεκίνησε την καριέρα του το 2012 στην ηλικία των 16 ετών. Η αρχή του έργου του έγινε σε συνεργασία με τους Spave, Epel και Nimbus D με τους οποίους μοιράζεται το κοινό κανάλι *Φθείρομαι* στο YouTube. Θεωρείται ιδιαίτερος ράπερ του σύγχρονου new-school ελληνικού hip hop και η μουσική του θεματολογία αφόρα τις κοινωνικές ανισότητες, την οικονομική κρίση, την λύπη, τον ρομαντισμό και τον έρωτα. H λυρικότητα, ο ρεαλίσμος , το πάθος, η χαρμολύπη και ο τσαγγανός είναι μερικά από τα κύρια στοιχεία που χαρακτηριζούν τα τραγούδια και την "ταυτότητα" του, το οποίο επέφερε και την επιτυχία του στις νεότερες γενιές. 

Στο σύνολο της καριέρας του έχει κυκλοφορήσει 2 mixtapes (***"Γερακίσιοι Οφθαλμοί", "Σύνθετες γραμμές"***), 3 ομαδικά projects (***"Γαλάζιοι Κήποι", "Shut The Fuked Up", "The Deal"***), 1 EP (*"**Νηστικός"***), 6 Albums (LP) (***"Βαλς", "Signore Falco", "Κομπλεξικό", "1 ΕΥΡΩ", "Τίμημα", "Φθηνά tricks"***). Επιπλέον έχει δημοσιεύσει ποίκιλα single κομμάτια (πάνω από 20), πολλά εκ των οποίων έχουν καταφέρει επίσης μεγάλη αποδοχή και επιτυχία της ευρείας ελληνικής χιπ-χοπ σκηνής. Εκτός αυτού, έχει λάβει επίσης μέρος σε πολλά κομμάτια άλλων καλλιτεχνών (ΠαιΦαν, Trouf, Dani Gambino, Toquel, Immune, Vlospa, Buzz, Gio Melody , Novel 729).

Μουσική Καριέρα
---------------

### Πρώτα βήματα, Βαλς & Signore Falco

Ο Bloody δημοσιεύε στίχους και samples στο Youtube κανάλι **"Φθείρομαι"** απο το 2012. Οι πρώτες του ολοκληρωμένες δουλειές όπως το "**Βαλς**" , το EP "**Νηστικός**" και το "**Signore Falco**" άφησαν ένα μεγάλο στίγμα για τη συνέχεια της μουσικής καριέρας του. Η απήχηση που έλαβε από τα παραπάνω 3 EP & LP στην underground hip-hop σκηνή, όπως και διάφορα singles που δημοσίευσε την ίδια χρονική περίοδο (2014-2016) συντέλεσαν στο να ακουστεί το όνομα του *Bloody Hawk* σε πολλά σημεία της Ελλάδας και να αποκτήσει το πρώτο του νεανικό κοινό.

### Κομπλεξικό (2017)

Η αναγνώριση του *Bloody Hawk* πέρα από την underground σκηνή θα έρθει με την δημιουργία του *"Κομπλεξικό"* το πρώτο του studio album του, τον Μάιο του 2017, ο οποίος με την δημοσιότητα που θα λάβει θα καθιερώσει τον *Bloody* στην ευρύτερη ελληνική ραπ σκηνή. Το *Κομπλεξικό* αυτή τη στιγμή έχει παραπάνω από **58 εκατομμύρια** αναπαραγωγές σε όλες τις πλατφόρμες και αποτελεί ένα από τα κλασικά πλέον άλμπουμ της ελληνικής hip-hop ιστορίας. Τραγούδια του δίσκου όπως **"Ανάγκη να σε δω"**, **"Κομπλεξικό"** και **"Δαχτυλίδι"** είναι πανελλήνια γνωστά.

### 1 Ευρώ (2019)

Τον Σεπτέμβριο του 2019 θα κυκλοφορήσει το επόμενο του άλμπουμ με όνομα *"1 ΕΥΡΏ"* και θα σημειώσει μεγάλη επιτυχία στα ελληνικά charts, καθιερώνοντας τον *Bloody Hawk* ως έναν από τους εμβληματικούς καλλιτέχνες του νεανικού χώρου και την πανελλήνια αναγνώριση για τις λυρικές και μουσικές ικανότητες του. O δίσκος σε όλες τις μουσικές πλατφόρμες έχει συγκεντρώσει παραπάνω από **45 εκατομμύρια** αναπαραγωγές αφήνοντας έτσι το στίγμα του στην ιστορία του νέου ελληνικού hip-hop. Κομμάτια του δίσκου όπως το **"Το εικοσάλεπτο"**, **"Μη σταματάς"** και **"Μπαλόνια"** έχουν ακροαματικότητα σε ένα ευρύ ηλικιακό κοινό και μεγάλη αγάπη εξίσου.

### Τίμημα (2021)

Το 2021 υπέγραψε συμβόλαιο με την δισκογραφική εταιρία Minos EMI  με την οποία και κυκλοφόρησε τον Νοέμβριο του ίδιου έτους το άλμπουμ *"Τίμημα"*, το οποίο επίσης σημείωσε μεγάλη επιτυχία με τα streams του να ξεπερνάνε τα **28 εκατομμύρια** σε όλες τις πλατφόρμες ξεχωρίζοντας ιδιαίτερα στο κοινό, το κομμάτι του δίσκου **"Daewoo 3"** αποδεικνύοντας σε ακόμα ένα studio album την ποιητική "πένα" του και την σημαντικότητα του στην χιπ-χοπ σκήνη της Ελλάδας τα τελευταία χρόνια.

### Φθηνά Tricks (2023)

Tον Μάιο του 2023 κυκλοφόρησε το πιο πρόσφατο άλμπουμ του με τίτλο "*Φθηνά tricks*", παραγωγής του Mateos Nps, στον οποίο για πρώτη φορά ο *Bloody Hawk* παρουσιάζει έναν πιο "εξωστρεφή" χαρακτήρα, κάνοντας διάφορες συνεργασίες με άλλους δημοφιλείς καλλιτέχνες (Dani Gambino, Immune, Vlospa , Wang & Marseaux) της new-school ελληνικής ραπ σκηνής. Ο δίσκος έχει συγκεντρώσει σε σύντομο χρονικό διάστημα παραπάνω από **45 εκατομμύρια** ακροάσεις.

**The Deal (2024)**

Έπειτα από τις επιτυχημένες συνεργασίες του *Bloody* με τον Dani Gambino και τον Wang, καθώς και ανάμεσα στους δύο τελευταίους, δεδομένου της παρόμοιας θεματολογίας και αισθητική τους, κυκλοφόρησαν τον Μάρτιο του 2024 το ομαδικό τους EP με τίτλο *"The Deal"*. Το EP αποτελείται από πέντε κομμάτια παραγωγής του Mateos NPS. 

### Συναυλίες

O *Bloody Hawk* πέρα από το ότι στην γενιά του είναι γνωστός για την εκρηκτικότητα και ενέργεια των live συναυλιών του. Ανά τα χρόνια, έπειτα απο την επιτυχία του *"Κομπλεξικό"* έχει κάνει εγχώριες περιοδείες και μεγάλες συναυλίες σε Αθήνα και Θεσαλονική. Στις παραστάσεις του συχνά αλληλεπιδρά με το κοινό του και πολλές φορές έχουν γίνει επαναλήψεις συναυλίων του λόγω των sold out των πρώτων του. 

Ο *Νικόλας* έχει πραγματοποιήσει στο Gazi Music Hall στο Γκάζι της Αθήνας την παρουσίαση του *"1 ΕΥΡΏ"* στις 16-11-2019 στο οποίο πήγαν χιλιάδες ακροατές του σε μια έντονη και παθιασμένη ατμόσφαιρα.

Μια ακομή ξεχωριστή συναυλία στην μουσική πορεία του είναι στην παρουσιάση του *"Τίμημα"* στο Fuzz στην Αθήνα στις 01-04-2022, σε ένα ακόμη κατάμεστο εσωτερικό χώρο ο Bloody έκανε ένα εκρηκτικό show και μαζι με τον τότε πρόσφατο δίσκο του εκτέλεσε και τα γνωστότερα τραγούδια του.

Αλλά η μεγαλύτερη στιγμή στα χρονικά των ζωντανών εμφανίσεων του θα έρθει στις 24 Ιουνίου του 2023, ο *Bloody Hawk* πραγματοποίησε συναυλία στο Στάδιο της Ν.Σμύρνης τραγουδώντας πολλές επιτυχίες μπροστά σε 15.000 κόσμο, γεγονός που αποτελεί την μεγαλύτερη συναυλία στην καριέρα του και απο τις μεγαλύτερες στην ελληνική ραπ.

Δισκογραφία
-----------

### Albums

* The Deal (*2024*) (Με Dani Gambino & Wang)
* Φθηνά Tricks (*2023*)
* Τίμημα (*2021*)
* 1 Ευρώ (*2019*)
* Κομπλεξικό (*2017*)
* Shut The Fuked Up (*2016*) (Με Fuked up)
* Signore Falco (*2015*)
* Νηστικός (*2015*)
* Γαλάζιοι Κήποι (*2014*) (Με Φθείρομαι)
* Βαλς (*2014*)
* Σύνθετες Γραμμές (*2013*)
* Γερακίσιοι Οφθαλμοί (*2012*)

### Singles

* Λίγο ακόμα ft. Novel 729 (2024)
* Σαν την πρώτη φορά ft. ΠαιΦαν (2024)
* Αναπάντητη ft. Gio Melody (2024)
* G63 ft. Toquel (2023)
* Tον κόσμο γυρίζω (2023)
* Victoriam in F Minor ft. Beats Pliz (2023)
* Hater (2022)
* Joey (2022)
* Δικό μας (2022)
* Miami 2 (2022)
* Standby ft. Dani Gambino (2022)
* Al Dente (2021)
* 2010 Freestyle (2021)
* Ήρωες (2020)
* Toronto ft. Dof Twogee (2020)
* Miami (2019)
* Δικό σας (2018)
* Φτάνουμε (2018)
* Θα τα καταφέρω (2018)
* Μεταξύ μας (2016)
* Long Live Dream (2016)
* Εμείς (2016)
* Πορτοκαλί (2016)
* Σήμερα το παίζω ιστορία (2016)
* Παραλογίζομαι (2016)
* Στο τέλος (2016)
* Ηλίθιο (2015)
* Ό,τι έχει μείνει (2014)
* Για τον Παντελή (2013)

Παραπομπές
----------

1. ↑  Στεργιόπουλος, Αλέξανδρος (9 Σεπτεμβρίου 2022). «Bloody Hawk: Ο ράπερ που δεν έχεις συνηθίσει». *gazzetta.gr*.
2. ↑  Ρηγόπουλος, Δημήτρης (9 Ιουλίου 2022). «Ενας Λέξ από την Ξάνθη». *Kathimerini.gr*.
3. ↑  Κυριάκης, Σπύρος (2 Ιουνίου 2020). «Bloody Hawk, σε ευχαριστούμε που όταν γράφεις μας σηκώνεις την τρίχα». *provocateur.gr*.
4. ↑  Κόσσυφας, Γιώργος (2 Ιανουαρίου 2018). «Bloody Hawk : "Το ηχόχρωμα του κόμπλεξ": Ο καλύτερος δίσκος που δεν άκουσες ακόμη». *skra-punk.com*.
5. ↑  Hulot, Μ. (12 Σεπτεμβρίου 2019). «Γιατί το «1 Ευρώ» του Bloody Hawk είναι o καλύτερος ελληνικός ραπ δίσκος που βγήκε φέτος». *lifo.gr*.
6. ↑  Δημητριάδη, Φιλίππα (17 Σεπτεμβρίου 2019). «Γιατί όλοι μιλάνε για το «Εικοσάλεπτο» του Bloody Hawk;». *athensvoice.gr*.
7. ↑  Minos Emi, Team (1 Νοεμβρίου 2021). «Ο Bloody Hawk στο δυναμικό της Minos EMI».
8. ↑  Κριντζας, Βύρωνας (7 Δεκεμβρίου 2021). «Το Τίμημα του Bloody Hawk». *kathimerini.gr*.
9. ↑  Σταματίνης, Νίκος (22 Νοεμβρίου 2021). «O Blοοdy Hawk ραπάρει για ένα περιθώριο τελείως διαφορετικό». *oneman.gr*.
10. ↑  «Φθηνά Tricks: Εγκαινιάζεται μία νέα καλλιτεχνική εποχή για τον Bloody Hawk, χωρίς taboo». *ethnos.gr*. 19 Μαΐου 2023.
11. ↑  «Bloody Hawk, Dani Gambino & Wang κυκλοφόρησαν νέο EP με τίτλο «THE DEAL»». *Rapnroll.gr | All About Hip hop in Greece, since 2013* (στα Αγγλικά). 7 Μαρτίου 2024. Ανακτήθηκε στις 8 Μαρτίου 2024.
12. ↑  Article team, Moni lazaristwn. «Bloody Hawk live στη Θεσσαλονίκη \*rematch\*». *monilazariston.gr*.
13. ↑  «O Bloody Hawk παρουσίαση "Τίμημα"».
14. ↑  Πολυμενέας, Γιώργος (3 Δεκεμβρίου 2020). «Ο Bloody Hawk ραπάρει και κρατά αναμμένη τη φλόγα της γενιάς του». *www.provocateur.gr*.
15. ↑  Μαγιόπουλος, Τάσος (16 Νοεμβρίου 2019). «Bloody hawk: 1 ευρώ Γκάζι '19». *avopolis.gr*.
16. ↑  Συμβουλίδης, Χάρης (5 Απριλίου 2022). «Bloody Hawk: Κύματα νεανικού ενθουσιασμού στο κατάμεστο "Fuzz"». *athinorama.gr*.
17. ↑  Βαλάρης, Σωτήρης (26 Ιουνίου 2023). «Bloody Hawk: Το έκανε (σχεδόν) όπως ο ΛΕΞ στο γήπεδο της Νέας Σμύρνης». *lifo.gr*.
18. ↑  Neolaia.gr, Team (26 Ιουνίου 2023). «Bloody Hawk στη Νέα Σμύρνη». *neolaia.gr*.
19. ↑  Μπούρας, Δημήτρης (25 Ιουνίου 2023). «Bloody Hawk: Η μεγαλύτερη νύχτα της ζωής του με μια εκρηκτική συναυλία στη Νέα Σμύρνη». *huffingtonpost.gr*.

Διαδίκτυο
---------

* «Bloody Hawk: Eπέστρεψε καλύτερος από ποτέ». *MAXMAG*. 13 Σεπτεμβρίου 2019.
* «Bloody Hawk: Το «Daewoo 3» σαρώνει τα πάντα στο πέρασμά του και τρέχει προς το νέο άλμπουμ «Τίμημα»». *Hit Channel*. 17 Νοεμβρίου 2021. Αρχειοθετήθηκε από το πρωτότυπο στις 8 Δεκεμβρίου 2021. Ανακτήθηκε στις 8 Δεκεμβρίου 2021.